cometadata/datacite-titles-descriptions-related-identifiers huggingface dataset:
DOI: 10.14457/cu.the.1999.297
title: วาทศิลป์ในพระราชสาส์นสมเด็จพระนารายณ์มหาราช

description: สมเด็จพระนารายณ์มหาราชทรงเป็นผู้มีบทบาทอย่างยิ่งในการกำหนดนโยบายและสร้างความสัมพันธ์ระหว่างประเทศ พระองค์ได้ทรงใช้วาทศิลป์ในพระราชสาส์น ทั้งนี้โดยมีราชทูต ขุนนาง และบาทหลวง เป็นผู้แทนของ พระองค์ในการเชื่อมสัมพันธ์ไมตรีระหว่างประเทศ สมเด็จพระนารายณ์มหาราชทรงเป็นผู้มีความสามารถเชิงวาทศิลป์เป็นเลิศ ดังที่เห็นได้จากพระองค์ทรงสามารถใช้วาทศิลป์เปลี่ยนประเด็นจากการใช้ศาสนาเป็นเครื่องต่อรองทางการทูตของฝ่ายฝรั่งเศสมาเป็นการค้าได้สำเร็จ ทั้งนี้บรรดาราชทูตและขุนนางในราชสำนัก คือ บุคคลสำคัญผู้สนองพระบรมราชโองการ นอกจากการสนองพระราชโชบายทางการทูตโดยตรงแล้ว ราชทูตและขุนนางในราชสำนักไทยเอง ก็เป็นผู้ที่มีความสามารถในการใช้วาทะเช่นว่านี้ ก่อให้เกิดความเจริญทั้ง ในด้านการเมืองการปกครอง ศาสนา และการค้าด้วยเช่นกัน บาทหลวงเป็นผู้ที่มีบทบาทในด้านศาสนาในระยะแรกของความสัมพันธ์ระหว่างประเทศแต่ไม่ประสบผลสำเร็จ ต่อมาบาทหลวงก็มีบทบาทในทางการทูตในระยะปลายความสัมพันธ์อันเห็นได้จากการเป็นตัวแทนของสมเด็จพระนารายณ์ เพื่อเจริญสัมพันธ์ไมตรีระหว่างประเทศ แต่ความสัมพันธ์ระหว่างประเทศได้ยุติลง อันเนื่องมาจากกบฏของพระเพทราชา ความสามารถในการใช้วาทศิลป์ของสมเด็จพระนารายณ์มหาราช วาทศิลป์ของราชทูตขุนนาง และบาทหลวงของฝ่ายไทยก่อให้เกิดความสัมพันธ์อันดีระหว่งประเทศ การเมืองการปกครอง ศาสนา และการค้า
DOI: 10.35078/xjkh8n/iaxasc
title: Duas Barras Sítio B.jpg

description: :unav
DOI: 10.35078/xjkh8n/ukyigz
title: Sucupira A.jpg

description: :unav
DOI: 10.14457/cu.the.1999.298
title: พฤติกรรมการชมรายการโทรทัศน์กับการนำมาใช้ประโยชน์ในการเรียนการสอนของอาจารย์วิทยาลัยเอกชนในภาคเหนือ

description: การวิจัยครั้งนี้มีจุดประสงค์ คือ (1) เพื่อศึกษาความสัมพันธ์ระหว่างพฤติกรรมการชมรายการโทรทัศน์ กับการนำมาใช้ประโยชน์ในการเรียนการสอนของอาจารย์วิทยาลัยเอกชนในภาคเหนือ (2) เพื่อศึกษาความสัมพันธ์ระหว่างประเภทของรายการที่ชมกับการนำมาใช้ประโยชน์ในการเรียนการสอนของอาจารย์วิทยาลัยเอกชนในภาคเหนือ (3) เพื่อศึกษาความสัมพันธ์ระหว่างเพศ อายุ ระดับการศึกษา ระยะเวลาในการสอนและคณะที่สังกัด กับการนำเอาเนื่อหาสาระของรายการโทรทัศน์มาใช้ประโยชน์ในการเรียนการสอนของอาจารย์วิทยาลัยเอกชนในภาคเหนือ (4) เพื่อศึกษาถึงปัจจัยที่สามารถอธิบายการนำเนื้อหาสาระจากรายการโทรทัศน์ที่ชมมาใช้ประโยชน์ในการเรียนการสอนได้มากที่สุด กลุ่มตัวอย่างที่ใช้ศึกษา คือ อาจารย์คนไทยทุกคนที่ทำหน้าที่สอน ณ วิทยาลัยโยนก จังหวัดลำปาง จำนวนทั้งสิ้น 76 คน เครื่องมือที่ใช้ในการเก็บรวบรวมข้อมูล คือ แบบสอบถาม ทำการวิเคราะห์ข้อมูลโดยการแจกแจงความถี่ ร้อยละ ค่าเฉลี่ย การหาค่าสัมประสิทธิ์สหสัมพันธ์แบบเพียร์สันการวิเคราะห์ความแปรปรวนทางเดียว t-test และการวิเคราะห์ถดถอยพหุคูณ ประมวลผลโดยโปรแกรมสำเร็จรูป SPSS for Windows ผลการวิจัยพบว่า 1. พฤติกรรมการชมรายการโทรทัศน์ มีความสัมพันธ์กับระดับการนำเนื้อหาสาระจากรายการโทรทัศน์มาใช้ประโยชน์ในการเรียนการสอน 2. พฤติกรรมการชมรายการโทรทัศน์แต่ละประเภท มีความสัมพันธ์กับระดับการนำมาใช้ประโยชน์ในการเรียนการสอน 3. อาจารย์ที่มีเพศ อายุ ระดับการศึกษา ระยะเวลาในการสอนและคณะที่สังกัดแตกต่างกัน มีการนำเนื้อหาสาระของรายการโทรทัศน์มาใช้ประโยชน์ในการเรียนการสอนไม่แตกต่างกัน 4. พฤติกรรมการชมรายการโทรทัศน์ประเภทข่าว สามารถนำมาอธิบายการนำเนื้อหาสาระจากรายการโทรทัศน์มาใช้ประโยชน์ในการเรียนการสอนได้มากที่สุด
DOI: 10.35078/xjkh8n/gqubnr
title: Curralinho A.jpg

description: :unav
DOI: 10.14457/cu.the.1999.299
title: แรงจูงใจ พฤติกรรม และความพึงพอใจของผู้อ่านหนังสือพิมพ์ออนไลน์ไทย

description: การวิจัยครั้งนี้เป็นการวิจัยเชิงสำรวจ มีวัตถุประสงค์เพื่อศึกษารูปแบบการใช้สื่อหนังสือพิมพ์ออนไลน์ไทย โดยวิเคราะห์จากแรงจูงใจ พฤติกรรม และความพึงพอใจของผู้อ่านหนังสือพิมพ์ออนไลน์ไทย 7 ฉบับ คือ ไทยรัฐ เดลินิวส์ ผู้จัดการ กรุงเทพธุรกิจ ฐานเศรษฐกิจ Bangkok Post และ The Nation ระยะเวลาที่ใช้ในการเก็บข้อมูลจากแบบสอบถามอิเล็กทรอนิกส์ผ่านเว็บไซต์หนังสือพิมพ์ 5 ฉบับ และเว็บที่มีผู้เยี่ยมชมมากอีก 4 แห่งทั้งสิ้น คือ 37 วัน คำตอบของแบบสอบถามที่ใช้ในการวิจัยรครั้งนี้มีทั้งสิ้น 1,297 ชุด จากการศึกษาพบว่า กลุ่มตัวอย่างซึ่งอาศัยอยู่ในเมืองไทยใช้หนังสือพิมพ์ออนไลน์ในการเปิดรับข่าวสารเป็นอันดับที่ 4 รองจากสื่อโทรทัศน์ วิทยุ และหนังสือพิมพ์ ตามลำดับ ในขณะที่กลุ่มตัวอย่างที่อาศัยอยู่ต่างประเทศจะใช้สื่อหนังสือพิมพ์ออนไลน์นี้เป็นอันดับสองรองจากโทรทัศน์ โดยแรงจูงใจที่ผลักดันให้เปิดรับคือ ความสะดวกเนื่องจากมีการใช้งานอินเทอร์เน็ตอยู่เป็นประจำ และความสะดวกที่สามารถเปิดรับเฉพาะข่าวสารที่สนใจ แต่เนื่องจากกลุ่มผู้อ่านหนังสือพิมพ์ออนไลน์ไทยมีกระจายอยู่ทั่วโลก ความแตกต่างทางประชากรศาสตร์จึงส่งผลให้กลุ่มตัวอย่างมีรูปแบบการใช้สื่อที่แตกต่างกัน กล่าวคือผู้อ่านที่อาศัยอยู่ต่างประเทศมีแรงจูงใจด้านความต้องการอ่านข่าวสารเกี่ยวกับเมืองไทยได้ทุกที่ (t = .00, p&lt;0.01) และทุกเวลา (t = .00, p&lt;0.01) ในขณะที่กลุ่มตัวอย่างที่มีอายุระหว่าง 18-25 ปีมีแรงจูงใจด้านความต้องการให้เป็นคนทันสมัย (f = 8.14) โดยเฉลี่ยแล้วกลุ่มตัวอย่างเปิดรับหนังสือพิมพ์ออนไลน์ไทยคนละ 2-3 ฉบับ ต่อครั้ง โดยใช้เวลาอ่านประมาณ 10-20 นาที และนิยมอ่านในช่วงเวลา 8.00-16.00 น. ผู้อ่านที่ไม่ได้จ่ายค่าบริการอินเทอร์เน็ตเองมีความถี่ในการเปิดรับมากกว่า 1 ครั้งต่อวัน ซึ่งมากกว่าผู้จ่ายค่าบริการอินเทอร์เน็ตเองที่เปิดรับประมาณวันละ 1 ครั้ง (Chi-square 0.006, p&lt;0.05) เนื้อหาที่ผู้อ่านเปิดรับมากที่สุดคือ ข่าวและรองลงมาคือบันเทิง และข่าวที่อ่านมากที่สุดคือข่าวหน้าหนึ่ง และรองลงมาคือข่าวคอมพิวเตอร์-เทคโนโลยี และข่าวการตลาด ตามลำดับคุณลักษณะทางประชากรศาสตร์เป็นปัจจัยที่ทำให้พฤติกรรมการอ่านแตกต่างกัน เช่น ผู้อ่านในประเทศไทยเปิดรับข่าวสังคม, ข่าวเทคโนโลยี-คอมพิวเตอร์, ข่าวบันเทิง และข่าวภูมิภาค-ในประเทศมากกว่ากลุ่มตัวอย่างที่อาศัยอยู่ต่างประเทศ อย่างมีนัยสำคัญทางสถิติที่ Chi-square 8.43, 26.06, 6.87 และ 16.07 (p&lt;0.01) เป็นต้น โดยรวมแล้วผู้อ่านมีความพึงพอใจในความสดใหม่ของข่าวและการใช้งานง่าย แต่ผู้อ่านร้อยละ 78.2 ต้องการให้หนังสือพิมพ์ออนไลน์ไทยมีการเปลี่ยนแปลงโดยมีรูปแบบการนำเสนอเฉพาะตัว คือ นำเสนอข่าวใหม่เสมอในหนึ่งวัน และนำเสนอข่าวด่วนก่อนหนังสือพิมพ์จะตีพิมพ์ พร้อมทั้งมีการนำเสนอลิงค์สู่ข่าวหรือบทความที่เกี่ยวข้องเพื่อให้ได้ข้อมูลที่ลึกและกว้างกว่าการเปิดรับสารจากสื่ออื่นๆ สุดท้ายคือการศึกษาถึงปัญหาของผู้อ่าน จากการวิจัยพบว่าปัญหาหลักคือความล่าช้าในการใส่ข้อมูลใหม่ รองลงมาคือมีข้อมูลน้อยเกินไป การไม่สามารถอ่านฟอนท์ภาษาไทย เกิดความเมื่อยล้าและปวดตา และสุดท้าย คือ เวลาจำกัดในการอ่านข้อมูล
DOI: 10.35078/xjkh8n/ekw5zl
title: Marinho A.jpg

description: :unav
DOI: 10.35078/xjkh8n/kufuws
title: Alecrim C.jpg

description: :unav
DOI: 10.14457/cu.the.1999.300
title: การใช้การจูงใจด้านความรู้สึกผิดในโฆษณาส่งเสริมสังคมทางโทรทัศน์

description: การศึกษาวิจัยครั้งนี้ มีวัตถุประสงค์เพื่อศึกษาถึงวิธีการใช้ การประเมินประสิทธิผล และการวิเคราะห์ข้อได้เปรียบและข้อจำกัดของการใช้การจูงใจด้านความรู้สึกผิดในภาพยนตร์โฆษณาส่งเสริมสังคมทางโทรทัศน์ตั้งแต่เดือนกรกฎาคม 2539- มิถุนายน 2542 โดยใช้ระเบียบวิธีวิจัยในเชิงคุณภาพ ซึ่งเป็นการเก็บรวบรวมข้อมูลจากการวิเคราะห์เนื้อหาและการสนทนากลุ่ม ผลการศึกษาวิจัย พบว่า การใช้การจูงใจด้านความรู้สึกผิดของภาพยนตร์โฆษณาส่งเสริมสังคมทางโทรทัศน์ มีความสอดคล้องเป็นไปตามแนวคิดของการใช้การจูงใจด้านความรู้สึกผิดในมุมมอง 3 มิติ ซึ่งประกอบด้วย มิติที่ 1 มิติด้านการนำเสนอเนื้อหาเพื่อให้เกิดความรู้สึกผิด มิติที่ 2 มิติด้านประเภทของความรู้สึกผิด และมิติที่ 3 มิติด้านระดับความรุนแรงของความรู้สึกผิด โดยที่ลักษณะของการใช้การจูงใจด้านความรู้สึกผิดที่พบมากที่สุดในภาพยนตร์โฆษณาส่งเสริมสังคม คือ มิติที่ 1 เป็นการนำเสนอเนื้อหาโดยการแสดงตัวอย่าง มิติที่2 เป็นประเภทที่ผู้รับสารเกิดความละอายใจและต้องการมีส่วนร่วมในการแก้ปัญหานั้น ๆ แต่ยังไม่กระทำในทันที และมิติที่ 3 เป็นระดับความรุนแรงของความรู้สึกผิดในระดับปานกลางและระดับต่ำ การใช้การจูงใจด้านความรู้สึกผิดนี้ ยังเป็นวิธีการหรือกลยุทธ์การโฆษณารูปแบบหนึ่งที่ช่วยสร้างความสนใจให้กับผู้รับสารกลุ่มเป้าหมายได้ดี โดยสามารถกระตุ้นให้ผู้รับสารเกิดการเปลี่ยนแปลงด้านการรับรู้ทัศนคติ และพฤติกรรมได้ อีกทั้งยังสามารถสร้างภาพลักษณ์ที่ดีขององค์กรในสายตาของผู้รับสารได้อีกด้วย ซึ่งเป็นข้อได้เปรียบของการใช้การจูงใจด้านความรู้สึกผิด โดยมีข้อจำกัด คือ ความแตกต่างและประสบการณ์ของแต่ละบุคคล ซึ่งจะมีผลต่อประสิทธิผลในการสื่อสารกับผู้รับสารในแต่ละบุคคลได้ไม่เท่ากัน นอกจากนี้ ยังได้พบว่า การใช้การจูงใจด้านความรู้สึกผิดในภาพยนตร์โฆษณาส่งเสริมสังคมที่เป็นการนำเสนอเนื้อหาเพื่อให้เกิดความรู้สึกผิดโดยการแสดงตัวอย่าง และมีระดับความรุนแรงของความรู้สึกผิดในระดับสูงนั้น จะทำให้ผู้รับสารเกิดการรับรู้และมีการเปลี่ยนแปลงพฤติกรรมในทันทีเมื่อได้รับสาร
DOI: 10.35078/xjkh8n/pi7oxm
title: Ciberina Sítio B.jpg

description: :unav
DOI: 10.14457/cu.the.1999.301
title: การเปิดรับสื่อหนังสือพิมพ์กับช่องว่างทางความรู้ ทัศนคติ และพฤติกรรม กรณีการแปรรูปรัฐวิสาหกิจ ในกลุ่มพนักงานการไฟฟ้าฝ่ายผลิตแห่งประเทศไทย

description: การวิจัยครั้งนี้เป็นการวิจัยเชิงปริมาณ มีวัตถุประสงค์เพื่อศึกษา (1) การเปิดรับข่าวสารการแปรรูปรัฐวิสาหกิจของพนักงานการไฟฟ้าฝ่ายผลิตแห่งประเทศไทย (กฟผ.) จากสื่อต่างๆ (2) ระดับความรู้ ทัศนคติ และพฤติกรรมของพนักงาน กฟผ. ในเรื่องการแปรรูปรัฐวิสาหกิจ (3) ความสอดคล้องของระดับความรู้ ทิศทางทัศนคติและพฤติกรรมเกี่ยวกับการแปรรูปของกลุ่มพนักงาน กฟผ. กลุ่มตัวอย่างที่ใช้ในการวิจัยเชิงปริมาณ ได้แก่ พนักงาน กฟผ. ทั่วประเทศจำนวนทั้งสิ้น 397 คน ดำเนินการเก็บข้อมูลโดยใช้แบบสอบถาม และการวิเคราะห์ผลโดยการแจกแจงความถี่ ค่าร้อยละ ค่าเฉลี่ย ค่าสัมประสิทธิ์สหสัมพันธ์แบบเพียร์สัน การทดสอบความแตกต่างระหว่างค่าเฉลี่ยโดยใช้ t-test และการวิเคราะห์ความแปรปรวน (ANOVA) ผลการวิจัยพบว่า 1) กลุ่มตัวอย่างส่วนใหญ่เปิดรับข่าวสารเกี่ยวกับการแปรรูปรัฐวิสาหกิจจากสื่อสิ่งพิมพ์ภายในองค์กร คือ ข่าวสัปดาห์ กฟผ. ค่อนข้างมาก การเปิดรับข่าวสารจากหนังสือพิมพ์อยู่ในระดับปานกลาง 2) กลุ่มตัวอย่างมีความรู้เกี่ยวกับแปรรูปรัฐวิสาหกิจในระดับดี 3) กลุ่มตัวอย่างมีทัศนคติต่อเรื่องการแปรรูปรัฐวิสาหกิจที่เป็นกลาง 4) กลุ่มตัวอย่างมีพฤติกรรมการมีส่วนร่วมในเรื่องการแปรรูปรัฐวิสาหกิจในระดับค่อนข้างน้อย 5) กลุ่มตัวอย่างที่มีความแตกต่างลักษณะทางประชากรและการทำงาน ไม่มีความแตกต่างด้านการเปิดรับข่าวสารความรู้ ทัศนคติ และพฤติกรรมการมีส่วนร่วมเรื่องการแปรรูปรัฐวิสาหกิจ ยกเว้นประชากรที่มีสายงานต่างกัน มีความแตกต่างด้านการเปิดรับข่าวสารและความรู้เรื่องการแปรรูปรัฐวิสาหกิจ 6) กลุ่มตัวอย่างที่มีการเปิดรับสื่อหนังสือพิมพ์มาก มีความรู้ไม่แตกต่างจากกลุ่มตัวอย่างที่มีการเปิดรับสื่อหนังสือพิมพ์น้อยกว่า 7) กลุ่มตัวอย่างที่เชื่อว่าการแปรรูปมีผลกระทบกับตนเองมาก มีความรู้ไม่แตกต่างจากกลุ่มตัวอย่างที่เชื่อว่าการแปรรูปมีผลกระทบต่อตนเองน้อย 8) ปริมาณการเปิดรับข่าวสาร กับความรู้ ทัศนคติ และพฤติกรรมการมีส่วนร่วมเกี่ยวกับการแปรรูปรัฐวิสาหกิจ ไม่มีความสัมพันธ์กัน
DOI: 10.35078/xjkh8n/uxykgx
title: Bueno Sítio A.jpg

description: :unav
DOI: 10.35078/xjkh8n/hqzljk
title: Tapera A.jpg

description: :unav
DOI: 10.14457/cu.the.1999.302
title: การเปิดรับ ทัศนคติและพฤติกรรมของผู้บริโภคสตรีที่มีต่อการส่งเสริมการขายแบบชิงโชค

description: การวิจัยครั้งนี้ มีวัตถุประสงค์เพื่อศึกษาการเปิดรับการส่งเสริมการขายแบบชิงโชคจากสื่อโทรทัศน์ สื่อวิทยุและสื่อหนังสือพิมพ์ ทัศนคติและพฤติกรรมของผู้บริโภคสตรีที่มีต่อการส่งเสริมการขายแบบชิงโชค ตลอดจนความสัมพันธ์ระหว่างตัวแปรทั้ง 3 ดังกล่าว โดยศึกษาจากกลุ่มตัวอย่างจำนวน 400 คน ในเขตกรุงเทพมหานคร และใช้แบบสอบถามเป็นเครื่องมือในการเก็บรวบรวมข้อมูล การวิเคราะห์ข้อมูลใช้การแจกแจงความถี่ ร้อยละ ค่าเฉลี่ย หาค่าสัมประสิทธิ์สหสัมพันธ์แบบเพียร์สัน และค่าสัมประสิทธิ์สหสัมพันธ์เชิงพหุ การวิเคราะห์ผลข้อมูลใช้โปรแกรมประมวลผลสำเร็จรูป SPSS for Window ผลการวิจัยพบว่า 1. การเปิดรับและทัศนคติของผู้บริโภคสตรีที่มีต่อการส่งเสริมการขายแบบชิงโชค ไม่มีความสัมพันธ์กัน 2. การเปิดรับการชิงโชคจากสื่อโทรทัศน์และสื่อหนังสือพิมพ์ ไม่มีความสัมพันธ์กับพฤติกรรมของผู้บริโภคสตรีที่มีต่อการส่งเสริมการขายแบบชิงโชค แต่การเปิดรับการชิงโชคจากสื่อวิทยุ มีความสัมพันธ์ในทางบวกกับของพฤติกรรมผู้บริโภคสตรีที่มีต่อการส่งเสริมการขายแบบชิงโชค 3. ทัศนคติและพฤติกรรมของผู้บริโภคสตรีที่มีต่อการส่งเสริมการขายแบบชิงโชค มีความสัมพันธ์กันในทางบวก 4. ทัศนคติสามารถอธิบายพฤติกรรมของผู้บริโภคสตรีที่มีต่อการส่งเสริมการขายแบบชิงโชคได้ร้อยละ 7 และเมื่อนำการเปิดรับการส่งเสริมการขายแบบชิงโชคมาร่วมอธิบาย สามารถอธิบายพฤติกรรมของผู้บริโภคสตรีที่มีต่อการส่งเสริมการขายแบบชิงโชคได้เพิ่มขึ้นอีก ร้อยละ 8 เป็น ร้อยละ 15
DOI: 10.35078/xjkh8n/meqcnb
title: Santo Antônio Sítio B.jpg

description: :unav
DOI: 10.35078/xjkh8n/anvwsc
title: Alecrim B.jpg

description: :unav
DOI: 10.14457/cu.the.1999.303
title: การศึกษาเครือข่ายการสื่อสารของกลุ่มชีวจิต

description: การวิจัยครั้งนี้มีวัตถุประสงค์ เพื่อศึกษาลักษณะเครือข่ายการสื่อสารของกลุ่มชีวจิต และปัจจัยสื่อสารที่ส่งผลต่อพัฒนาการของเครือข่ายกลุ่มชีวจิต โดยใช้ระเบียบวิธีวิจัยเชิงคุณภาพ ดำเนินการเก็บรวบรวมข้อมูลด้วยการสังเกตแบบมีส่วนร่วม และการสัมภาษณ์แบบเจาะลึกกับกลุ่มแกนนำ กลุ่มผู้บริโภคชีวจิต และหน่วยงานที่เกี่ยวข้อง ผลการวิจัยพบว่า ลักษณะเครือข่ายการสื่อสารของกลุ่มชีวจิตเป็นเครือข่ายการสื่อสารแบบแนวระนาบ มี ดร.สาทิส อินทรกำแหง เป็นศูนย์กลาง และเครือข่ายประกอบด้วย 3 กลุ่มหลัก ได้แก่ มูลนิธิชีวจิตกลุ่มแกนนำภายนอก และหน่วยงานที่เกี่ยวข้อง สำหรับรูปแบบการติดต่อสื่อสารแบ่งออกเป็น 2 ส่วน คือ รูปแบบการติดต่อสื่อสารภายในกลุ่ม และรูปแบบการติดต่อสื่อสารระหว่างเครือข่ายของกลุ่ม โดยรูปแบบการติดต่อสื่อสารภายในกลุ่มแบ่งออกเป็น 3 ลักษณะ คือ การติดต่อสื่อสารแบบทางเดียว การติดต่อสื่อสารแบบสองทางกึ่งทางการ การติดต่อสื่อสารแบบไม่เป็นทางการ ส่วนรูปแบบการติดต่อสื่อสารระหว่างเครือข่ายของกลุ่มแบ่งออกเป็น 4 ลักษณะ คือ การติดต่อสื่อสารสองทางแบบไม่เป็นทางการ การติดต่อสื่อสารสองทางแบบเป็นทางการ การติดต่อสื่อสารสองทางไม่เป็นทางการและมีปฏิกิริยากันน้อย การติดต่อสื่อสารแบบทางเดียวไม่เป็นทางการ ปัจจัยสื่อสารที่ส่งผลต่อพัฒนาการของเครือข่ายกลุ่มชีวจิต ประกอบด้วย 5 ปัจจัย คือ ปัจจัยด้านผู้ส่งสาร ปัจจัยด้านคุณสมบัติของแนวคิดชีวจิต ปัจจัยด้านช่องทางการสื่อสาร ปัจจัยด้านผู้รับสาร ปัจจัยด้านบริบทสังคม
DOI: 10.35078/xjkh8n/z1u4ig
title: Boa Esperança B.jpg

description: :unav
DOI: 10.35078/xjkh8n/1vkiag
title: Cachoeira B.jpg

description: :unav
DOI: 10.14457/cu.the.1999.304
title: ทักษะการสื่อสาร ความคาดหวัง และการใช้ประโยชน์ของผู้ฟังจากการฟัง รายการเนชั่น จูเนียร์ อินเทอร์แอ็คทีฟ

description: การวิจัยนี้แบ่งวิธีวิจัยออกเป็น 2 ส่วนคือ 1. การวิเคราะห์เนื้อหาซึ่งมีวัตถุประสงค์เพื่อศึกษาบทบาทของรายการเนชั่น จูเนียร์ อินเทอร์แอ็คทีฟ ตามหน้าที่ของสื่อมวลชนที่มีต่อการพัฒนาความรู้ภาษาอังกฤษ กลุ่มต้วอย่างคือเนื้อหารายการเนชั่น จูเนียร์ อินเทอร์แอ็คทีฟ ที่ออกอากาศทางเอฟ.เอ็ม 90.50 เมกกะเฮิร์ต จำนวน 30 ครั้ง โดยใช้ตารางลงรหัสเป็นเครื่องมือในการเก็บรวบรวมข้อมูล และนำเสนอผลการวิเคราะห์ข้อมูลในรูปร้อยละและค่าเฉลี่ย 2. การสำรวจซึ่งเป็นการวิจัยเชิงปริมาณ มีวัตถุประสงค์เพื่อศึกษาทักษะการสื่อสารความคาดหวังและการใช้ประโยชน์ของผู้ฟังจากการฟังรายการเนชั่น จูเนียร์ อินเทอร์แอ็คทีฟ กลุ่มตัวอย่างมีจำนวน 269 คน เครื่องมือที่ใช้ในการเก็บรวบรวมข้อมูลคือแบบสอบถาม ผลการวิเคราะห์ข้อมูลนำเสนอในรูปของร้อยละ ค่าเฉลี่ย ค่าสถิติ t การวิเคราะห์ความแปรปรวนทางเดียวและค่าสัมประสิทธิ์สหสัมพันธ์แบบเพียร์สัน ซึ่งประมวลผลโดยใช้โปรแกรมสำเร็จรูป SPSS (Statistical Package for the Social Sciences) ผลการวิจัยพบว่า 1. รายการเนชั่นจูเนียร์ อินเทอร์แอ็คทีฟ แสดงบทบาทต่างๆ ตามหน้าที่ของสื่อมวลชน เรียงลำดับจากมากไปน้อยดังนี้ หน้าที่ด้านการศึกษา หน้าที่ด้านการโน้มน้าวใจ หน้าที่ด้านบันเทิง หน้าที่ด้านการโต้แย้งและแสดงความคิดเห็น และหน้าที่ด้านข่าวสาร 2. เพศ อายุ การศึกษา อาชีพ และรายได้ ไม่มีความสัมพันธ์กับทักษะการสื่อสาร 3. ทักษะการสื่อสารของผู้ฟังมีความสัมพันธ์เชิงลบกับความคาดหวังประโยชน์จากการฟังรายการและ 4. ทักษะการสื่อสารของผู้ฟังมีความสัมพันธ์เชิงลบกับการใช้ประโยชน์จากการฟังรายการ
DOI: 10.35078/xjkh8n/vbwkzs
title: Asafroa A.jpg

description: :unav
DOI: 10.35078/xjkh8n/tpql9a
title: Jacinto Oliveira A.jpg

description: :unav
DOI: 10.14457/cu.the.1999.305
title: การรับรู้และทัศนคติของผู้บริโภคสตรีที่มีต่อการแฝงสินค้าในนิตยสารสตรี

description: การวิจัยในครั้งนี้ แบ่งการศึกษาออกเป็น 2 ส่วน ส่วนแรกคือ การวิเคราะห์รูปแบบการแฝงสินค้าในนิตยสารสตรีมีวัตถุประสงค์เพื่อศึกษารูปแบบของการแฝงสินค้าในนิตยสารสตรี โดยการวิเคราะห์ชิ้นงานการแฝงสินค้าอุปโภคบริโภคในนิตยสารปี 2542 ร่วมกับการเก็บข้อมูลเพิ่มเติมจากการสัมภาษณ์แบบเจาะลึก และส่วนที่ 2 คือ การวิจัยเชิงทดลองเพื่อศึกษาการรับรู้และทัศนคติของผู้บริโภคสตรีที่มีต่อการแฝงสินค้าในนิตยสารสตรี กลุ่มตัวอย่างที่ศึกษาได้แก่ ผู้หญิงอายุระหว่าง 18-25 ปี ซึ่งเป็นนักศึกษา และคนในวัยทำงานตอนต้น จำนวน 60 คน โดยแบ่งกลุ่มตัวอย่างออกเป็น 3 กลุ่ม กลุ่มละ 20 คน แล้วใช้แบบสอบถามถามกลุ่มตัวอย่างหลังจากที่ได้อ่านนิตยสารข้อมูลที่ได้นำมาวิเคราะห์ค่าสถิติพื้นฐาน คือค่าร้อยละ ค่าเฉลี่ย ความถี่ และ One-Way ANOVA เพื่อวิเคราะห์ความแตกต่างของการรับรู้ และทัศนคติที่มีต่อการแฝงสินค้าแต่ละรูปแบบ ผลการวิจัยพบว่า 1. การแฝงสินค้าอุปโภคบริโภคในนิตยสารสตรี ในช่วงปี 2542 มีจำนวนทั้งสิ้น 37 ชิ้นงานโดยแบ่งได้เป็น 3 รูปแบบ จากองค์ประกอบในการแฝงสินค้า คือ รูปแบบที่ 1: การแฝงสินค้าที่มีเฉพาะภาพสินค้า จำนวน 7 ชิ้นงาน รูปแบบที่ 2 การแฝงสินค้า ที่มีภาพ กับชื่อสินค้า และ/หรือ โลโก้สินค้า ปรากฎอยู่ด้วย จำนวน 14 ชิ้นงาน รูปแบบที่ 3 : การแฝงสินค้าที่มีภาพ กับชื่อสินค้า และ/หรือ โลโก้สินค้า และข้อความโฆษณา ปรากฎอยู่ด้วยจำนวนทั้งสิ้น 16 ชิ้นงาน ทั้ง 37 ชิ้นงานนี้ ส่วนใหญ่ใช้การจัดหน้าแบบ ภาพเต็มหน้า นางแบบ/นายแบบถ่ายร่วมกับสินค้า และชิ้นงานส่วนใหญ่ มักใช้นางแบบ/นายแบบเป็นผู้นำเสนอสินค้า 2. กลุ่มตัวอย่างส่วนใหญ่เกิดการรับรู้ในตราสินค้าที่ทำการแฝงสินค้าในนิตยสาร โดยมีจำนวนกลุ่มตัวอย่างที่เกิดการรับรู้ในการแฝงสินค้ารูปแบบที่ 2 และ 3 มากกว่ารูปแบบที่ 1 เพียงเล็กน้อย ซึ่งไม่แตกต่างกันอย่างมีนัยสำคัญทางสถิติ 3. กลุ่มตัวอย่างส่วนใหญ่เข้าใจว่าการแฝงสินค้านี้คือ การโฆษณารูปแบบหนึ่งโดยเสนอขายสินค้าควบคู่ไปกับการถ่ายแฟชั่น 4. กลุ่มตัวอย่างมีทัศนคติในเชิงบวกต่อการแฝงสินค้ารูปแบบที่ 1 และ 3 มีทัศนคติที่เป็นกลางต่อการแฝงสินค้าในรูปแบบที่ 2 และค่าทัศนคติที่กลุ่มตัวอย่างมีต่อการแฝงการสินค้าในรูปแบบที่ 2 และ 3 นั้น แตกต่างกันอย่างมีนัยสำคัญทางสถิติ 5. กลุ่มตัวอย่างส่วนใหญ่คิดว่าการแฝงสินค้าเป็นรูปแบบการโฆษณาที่มีความคิดสร้างสรรค์ที่ดี และนางแบบที่ใช้สามารถสร้างภาพลักษณ์ที่ดีให้กับตราสินค้าได้ นอกจากนี้ การจัดหน้า การวางองค์ประกอบภาพ ตลอดจนการแฝงสินค้าให้กลมกลืนกับแนวคิดในการถ่ายแฟชั่น เป็นสิ่งที่มีผลต่อทัศนคติด้วยเช่นกัน
DOI: 10.35078/xjkh8n/eoz1jw
title: São Cristóvão B.jpg

description: :unav
DOI: 10.35078/xjkh8n/5xo7ou
title: Bananal A.jpg

description: :unav
DOI: 10.14457/cu.the.1999.306
title: ภาพและกระบวนการสร้างภาพชายรักร่วมเพศในละครโทรทัศน์ไทย กับการรับรู้ภาพแบบฉบับของผู้ชม

description: การวิจัยครั้งนี้มีวัตถุประสงค์ เพื่อเข้าใจถึงภาพและกระบวนการสร้างภาพชายรักร่วมเพศในละครโทรทัศน์ กับการรับรู้ภาพแบบฉบับของผู้ชม ซึ่งผู้วิจัยได้เลือกตัวอย่างละครที่มีภาพชายรักร่วมเพศที่ผลิตในปี 2541-2543 ทั้งหมด 7 เรื่อง เพื่อวิเคราะห์เนื้อหาในด้านภาพของชายรักร่วมเพศ ประกอบกับการเปรียบเทียบกระบวนการสร้างภาพชายรักร่วมเพศจากการสัมภาษณ์ผู้ผลิต และการรับรู้ภาพแบบฉบับของผู้ชมจากการสนทนากลุ่ม ผลการวิจัยพบว่า ภาพของชายรักร่วมเพศในละครโทรทัศน์ส่วนใหญ่เป็นภาพเชิงบวกอันเนื่องมาจากบทบาทของตัวละครชายรักร่วมเพศส่วนใหญ่เป็นตัวละครสมทบมีหน้าที่เป็นผู้ช่วยพระเอก-นางเอก เพื่อสร้างสีสันและความสนุกสนาน ซึ่งสอดคล้องกับเจตนาในการสร้างภาพชายรักร่วมเพศในละครโทรทัศน์ของผู้ผลิต แต่เมื่อเปรียบเทียบกับการรับรู้ภาพแบบฉบับของผู้ชม ทั้งกลุ่มผู้ชมที่เป็นรักร่วมเพศ และรักต่างเพศ พบว่ากลุ่มผู้ชมรับรู้ภาพแบบฉบับในด้านลบมากกว่า อันได้แก่ ลักษณะของความเป็นหญิงที่เป็นภาพลบ คือลักษณะกิริยาท่าทางที่วี้ดว้าย และหมกมุ่นในเรื่องเพศ ซึ่งเป็นการรับรู้ภาพจากลักษณะภายนอก และสอดคล้องกับทัศนคติที่มีต่อชายรักร่วมเพศในสังคม
DOI: 10.35078/xjkh8n/ackqep
title: Grota João Pinto A.jpg

description: :unav
DOI: 10.35078/xjkh8n/e01csa
title: Gruta da Lapa B.jpg

description: :unav
DOI: 10.14457/cu.the.1999.307
title: เครือข่ายการแพร่กระจายของสื่อที่นำเสนอเรื่องราวทางเพศในกรุงเทพมหานคร

description: การวิจัยครั้งนี้มีวัตถุประสงค์ เพื่อศึกษาถึงเครือข่ายการแพร่กระจายของสื่อที่นำเสนอเรื่องราวทางเพศ ได้แก่ สื่อสิ่งพิมพ์ สื่อวิดีโอเทป สื่อวีซีดีและสื่อภาพยนตร์ ในกรุงเทพมหานครว่ามีช่องทางการวางจำหน่ายอะไรบ้างและมีเครือข่ายความสัมพันธ์ ระหว่างผู้ผลิต ผู้จัดจำหน่ายจนถึงผู้บริโภคอย่างไร จึงก่อให้เกิดการแพร่กระจายสื่อที่นำเสนอเรื่องราวทางเพศในกรุงเทพมหานคร ผลการวิจัยพบว่า การวางจำหน่ายสื่อที่นำเสนอเรื่องราวทางเพศในกรุงเทพมหานครมีลักษณะเป็นเครือข่ายแบบ "ตัดตอน" เพื่อป้องกันการติดตามจับกุมจากเจ้าหน้าที่รัฐ เนื่องจากสื่อที่นำเสนอเรื่องราวทางเพศเป็นสินค้าต้องห้าม (Taboo Product) ในสังคมไทย การซื้อขายจึงต้องกระทำด้วยความระมัดระวัง ช่องทางการวางจำหน่ายสื่อที่นำเสนอเรื่องราวทางเพศแบบไม่โจ่งแจ้ง (Implicit) สามารถวางจำหน่ายได้อย่างเปิดเผยตามร้านค้าที่จำหน่ายสื่อแต่ละประเภทและมักใช้บริษัทจัดจำหน่ายเป็นผู้กระจายสินค้าสู่ตลาดผู้บริโภค ส่วนสื่อที่นำเสนอเรื่องราวทางเพศแบบโจ่งแจ้ง (Explicit) มีวิธีการจัดจำหน่ายสินค้าโดยผ่านสถาบันคนกลาง ช่องทางการวางจำหน่ายมีหลายช่องทางสามารถสรุปได้ดังนี้ การขายตรง โดยการจำหน่ายในตลาดมืดและการจำหน่ายใต้แผง การเร่ขาย การจำหน่ายทางไปรษณีย์ การจำหน่ายผ่านสื่อสิ่งพิมพ์ และการจำหน่ายทางอินเทอร์เนต สถานที่วางจำหน่ายสื่อที่นำเสนอเรื่องราวทางเพศกระจายอยู่ทั่วไปในเขตกรุงเทพมหานครและมีการกระจุกตัวอย่างหนาแน่นในบางพื้นที่ที่มีการซื้อขายสื่อที่นำเสนอเรื่องราวทางเพศ เช่น ย่านสีลม คลองถม สะพานควาย ประดิพัทธ์ สำโรง เป็นต้น
DOI: 10.35078/xjkh8n/gklije
title: Capão Bonito A.jpg

description: :unav
DOI: 10.14457/cu.the.1999.308
title: การใช้ประโยชน์ของคอลัมน์แนะนำอาชีพอิสระในหนังสือพิมพ์รายวัน

description: ศึกษา 1) ปริมาณความถี่ ประเภทของอาชีพ และลักษณะการนำเสนอเนื้อหา แนะนำอาชีพอิสระของหนังสือพิมพ์รายวัน 2) ประโยชน์ของเนื้อหาแนะนำอาชีพอิสระของหนังสือพิมพ์รายวัน 3) นโยบายในการนำเสนอคอลัมน์แนะนำอาชีพอิสระของหนังสือพิมพ์รายวัน 4) เปรียบเทียบ ปริมาณความถี่ ประเภทของอาชีพ ลักษณะการนำเสนอเนื้อหาและประโยชน์ นโยบายของหนังสือพิมพ์รายวันทั้ง 4 ฉบับคือ หนังสือพิมพ์มติชน หนังสือพิมพ์เดลินิวส์ หนังสือพิมพ์ข่าวสด หนังสือพิมพ์กรุงเทพธุรกิจ เก็บรวบรวมข้อมูลโดยวิธีการวิเคราะห์เนื้อหาจากหนังสือพิมพ์รายวันทั้ง 4 ฉบับ ที่ตีพิมพ์ระหว่างวันที่ 1 มิ.ย. 2541-31 พ.ค. 2542 จำนวน 464 ฉบับ และสัมภาษณ์เชิงลึกบรรณาธิการบริหาร บรรณาธิการผู้ควบคุมหน้า ผู้เขียนคอลัมน์และผู้อ่านที่นำไปประกอบอาชีพ ในการวิเคราะห์ใช้การระบุความถี่ ร้อยละ และใช้การวิเคราะห์ความแปรปรวนทดสอบสมมติฐาน ผลการวิจัยได้ข้อสรุปดังนี้ หนังสือพิมพ์ที่นำเสนอมากที่สุดคือ หนังสือพิมพ์มติชน อาชีพที่หนังสือพิมพ์นำเสนอมากที่สุดคือ อาชีพเกษตร ลักษณะการนำเสนอที่หนังสือพิมพ์นำเสนอมากที่สุดคือ แนะนำบุคคล บริษัท ร้านค้า การวิเคราะห์ประโยชน์ของคอลัมน์แนะนำอาชีพอิสระพบว่า หนังสือพิมพ์ได้ประโยชน์ในแง่ของรายได้ และภาพพจน์ขององค์กร ผู้อ่านได้ประโยชน์ในแง่ของการนำไปใช้เป็นแนวทางในการประกอบอาชีพ ส่วนองค์กรที่ติดต่อกับหนังสือพิมพ์ได้ประโยชน์ในการประชาสัมพันธ์กิจกรรมขององค์กรมากขึ้น จากการทดสอบสมมติฐานพบว่า 1. หนังสือพิมพ์รายวันที่นำเสนอคอลัมน์แนะนำอาชีพอิสระมีปริมาณความถี่ ประเภทของอาชีพ ลักษณะการนำเสนอเนื้อหาแตกต่างกัน 2. หนังสือพิมพ์รายวันที่นำเสนอคอลัมน์แนะนำอาชีพอิสระมีนโยบายในการนำเสนอคล้ายคลึงกันคือ แนะแนวทางในการประกอบอาชีพให้ผู้อ่าน 3. เนื้อหา ปริมาณความถี่ ประเภทของอาชีพลักษณะการนำเสนอในคอลัมน์แนะนำอาชีพอิสระมีความสอดคล้องกับนโยบายของหนังสือพิมพ์ 4. คอลัมน์แนะนำอาชีพอิสระมีประโยชน์ทั้งต่อหนังสือพิมพ์และผู้รับสาร
DOI: 10.35078/xjkh8n/yqp30l
title: Ciberina Sítio A.jpg

description: :unav
DOI: 10.35078/xjkh8n/pkja5m
title: Barrinha A.jpg

description: :unav
DOI: 10.14457/cu.the.1999.309
title: รูปแบบพฤติกรรมการสื่อสารในห้องสนทนาบนเครือข่ายอินเทอร์เน็ต

description: ศึกษารูปแบบพฤติกรรมการสื่อสารของผู้สนทนา ในห้องสนทนาภาษาไทยบนเครือข่ายอินเทอร์เน็ต โดยใช้วิธีการรวบรวมข้อมูลการสนทนาจากห้องสนทนาในเว็บไซต์ www.pantip.com, www.hunsa.com www.sanook.com และโปรแกรม Pirch98 รวมทั้งศึกษาปัจจัยในการแสดงออกซึ่งพฤติกรรมการสื่อสารดังกล่าว โดยระเบียบวิธีที่ใช้คือ การวิเคราะห์เนื้อหา (Content analysis) เพื่อศึกษาถึงรูปแบบพฤติกรรมการสื่อสารของผู้สนทนาในห้องสนทนา นอกจากนี้ยังใช้การสนทนากลุ่ม (Focus group) การสัมภาษณ์เจาะลึก (In-dept interview) เพื่อศึกษาถึงปัจจัยในการแสดงออกซึ่งพฤติกรรมดังกล่าว ผลการวิจัยพบว่า รูปแบบพฤติกรรมการสื่อสารของผู้สนทนา เป็นไปทั้งในรูปแบบที่แตกต่างและคล้ายคลึงกัน กับการแสดงออกในโลกของความเป็นจริง และเปิดโอกาสให้ผู้สนทนามีอิสระเสรีภาพในการแสดงออก ในการสื่อสารอย่างไร้ขอบเขต นอกจากนี้ผู้สนทนาจะใช้ข้อความตลอดจนสัญลักษณ์ในการแสดงออก ถึงอารมณ์และความรู้สึกในการสนทนา อีกทั้งผู้สนทนาจะคิดเพื่อสร้างคำ และรูปแบบประโยคใหม่ๆ ซึ่งเป็นลักษณะเฉพาะของรูปแบบการสื่อสาร ผ่านตัวกลางด้วยคอมพิวเตอร์ ปัจจัยที่มีอิทธิพลต่อการแสดงพฤติกรรมการสื่อสารของผู้สนทนา ประกอบด้วยลักษณะที่เป็นชุมชนจำลอง สภาวะไร้การขัดขวางและการควบคุม การไร้ขอบเขตในการสร้างความหมาย การไม่รู้จักผู้ที่สื่อสารด้วย การปลอมตัว การหลอกลวง ความเป็นตัวตนหลากหลาย การเปลี่ยนเพศ การสร้างจินตนาการ นอกจากนี้ยังมีปัจจัยทางด้านจิตวิทยาสังคม ได้แก่ แนวคิดเกี่ยวกับตนเอง รวมทั้งทัศนคติ ความเชื่อ ค่านิยม และความเห็นอีกส่วนหนึ่งด้วย
DOI: 10.35078/xjkh8n/nvgyw6
title: Sant'Ana B.jpg

description: :unav
DOI: 10.35078/xjkh8n/k1yrlx
title: Couto Sítio A.jpg

description: :unav